NORAKSTS

|  |  |
| --- | --- |
| 03.04.2020. | Nr.5/2 |

###### PAR JELGAVAS PILSĒTAS PAŠVALDĪBAS ATBALSTU PAŠIZOLĀCIJAS IESPĒJU NODROŠINĀŠANAI

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 21.panta pirmās daļas 27.punktu, likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 19.pantu, Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu”, lai ierobežotu Covid-19 izplatību,

**JELGAVAS PILSĒTAS DOME NOLEMJ:**

Ārkārtējās situācijas laikā:

1. Sniegt atbalstu Jelgavas pilsētā deklarētajiem iedzīvotājiem, apmaksājot izmitināšanas izdevumus 20,00 *euro* (divdesmit *euro* un 00 *centi*) par diennakti vienai personai, ja persona atbilst šādiem kritērijiem:
   1. nepieciešama pašizolācija un nav uzstādīta Covid-19 diagnoze;
   2. nespēj pati nodrošināt pašizolāciju dzīvesvietā;
   3. ir noteikts trūcīgas vai maznodrošinātas personas statuss, vai personu finansiāli ietekmējusi Covid - 19 izraisītā krīze;
   4. ir izsniegts Jelgavas pilsētas pašvaldības iestādes “Jelgavas sociālo lietu pārvalde” nosūtījums.
2. Jelgavas pilsētas pašvaldības iestādei “Jelgavas sociālo lietu pārvalde” nodrošināt lēmuma izpildi, tai skaitā, slēgt līgumu ar pakalpojuma sniedzēju.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 3.aprīlī